2.1 Feladatok csoportmunkához

1. ***Idegenvezetők***

Rajzoljatok képes kalauzt, melyben bemutatjátok a település nevezetességeit!

* Használjátok az asztalon levő térképvázlatot! (1.2.1 melléklet)
* Mérjétek le az iskolától legtávolabbi és a legközelebbi nevezetesség távolságát!
1. ***Zöldek***

Tervezzetek a helyi természeti értékeket bemutató programot érdeklődő csoportok számára!

* Gyűjtsétek össze a környék jellegzetes élőlényeit, különösen figyelve a védett fajokra! Ehhez a területileg illetékes nemzeti park honlapján találtok segítséget.
* Ha van rá mód, vegyétek figyelembe a tanösvény kínálta lehetőségeket!
1. ***Aktívak***
* Készítsetek plakátot, amely felhívja a figyelmet és mozgósít egy helyi szervezésű szemétszedési akcióra!
* Tájékozódjatok a neten, mikor vannak országos akciók, amihez csatlakozhattok!
* Válasszátok ki a helyi akció színterét!
* Tervezzétek meg a program időbeosztását, elemeit!
* Interneten keressetek mintát, ha szükséges, és alakítsátok a helyi viszonyokra! (1.2.3 melléklet)
* Gondoljatok a résztvevők baleset- és egészségvédelmére!
1. ***Önkéntesek***

Írjatok levelet az illetékes főépítésznek, és hívjátok fel a figyelmét pusztuló értékekre! Lehet ez műemlék, épület, házak.

* Fogalmazzátok meg, milyen állagmegóvó és javítási munkát tartotok szükségesnek!
* Tegyetek javaslatot arra, hogy önkéntes mozgalmat szervezve miben és hogyan tudnák a helyi lakosok segíteni a felújításokat!
* Hangsúlyozzátok, miért lenne ez jó megoldás!